钦定古今图书集成/理学汇编/学行典/第205卷 > 严正
## 钦定古今图书集成/理学汇编/学行典/第205卷 > 严正

按《如皋县志》：“严正，教授严怡长子也。怡老宦，橐如洗，
不甚能饮，而性好客。客至，正辄典衣治具，留客尽父
懽而罢。侍父疾，衣不解带者累月。怡居平曾作《丧服
辨》，以明礼制。正一遵遗命，丧葬以礼，出必告木主而
行，反即风雨，不失期也。母弟客死，间关百状，持其丧
归。有司数表其闾，时称孝友。”